Traducerea clasică este în general o activitate ce are loc după finalizarea documentului sursă. Spre deosebire de aceasta, procesul de localizare software se desfășoară adesea în paralel cu dezvoltarea produsului sursă, pentru a face posibilă adaptarea simultană la toate versiunile lingvistice. Ceea ce funcționează într-o țară, poate să nu funcționeze în alta. De aceea, luăm în considerare cadrul cultural, trendurile ce sunt în curs de dezvoltare în fiecare țară în care clienții își fac resimțită prezența online, pentru adaptarea produsele software (Apps, User Interfaces), pieței tale de export. De exemplu, dacă dorești să transpui expresia ‘An apple never falls far from the tree’, în limba română, echivalentul ei ar fi ‘Așchia nu sare departe de trunchi’. Deși conținutul nu este identic cu cel sursă, acesta are același înțeles în cultura țintă.